Fashions fade, style is eternal – Fotografie Paul Martens
[tg_social_icons style="dark" size="medium "] Whatsapp ons! 0653111382
Adres: Linge 63
Postcode: 2911 EJ Nieuwerkerk aan den IJssel
8 mei 2002 Dortmund Erasmusbrug Fakkels Feyenoord Finale Kuip Maas Maasboulevard Poster Rotterdam Vuurwerk
Rotterdam foto’s website decoratie 17 maart 2016
Hallo wereld! 29 september 2015
Newer Post Hallo wereld!	Older Post Best Tips for a Successful Magazine
Fotografie Paul Martens VOF
2911 EJ Nieuwerkerk aan den IJssel
© Fotografie Paul Martens Hond in die pot | SkalkSkryf
« At The Atterbury
Hond in die pot
Mei 17, 2012 deur Louwie
Ek lees op Boerinballigskap se werf van sy eerste proe aan hondevleis daar in Korea. Was glo nie te sleg nie, maar sal dit nie weer probeer nie. Hy sê ook dat die Koreane al hoe lank probeer om honde as vee geklasifiseer te kry sodat hulle rustig die goed kan teel soos in voerkrale om te kan slag. Maar telkens kom die diereliefhebbers en “greenies” en gooi ´n spanner in die werke.
Wat vir my vreemd is, is hoeveel mense op sy skrywe gereageer het en sê dat hulle niks daarmee verkeerd sien om honde te teel vir slagdoeleindes nie. Genade, ek dog nog altyd, hoe meer beskaafd ons word, hoe ´n groter weersin ons in die doodmaak van enige lewende ding gaan ontwikkel. Ek was verkeerd, lyk dit my.
Toe gaan dink ek oor die saak, en kom tot die volgende slotsom: Orgaanskenking is ´n wonderlike ding om te doen. Die TV advertensie sê, as jy doodgaan sonder om jou organe te skenk, dan vat jy ten minste een mens saam met jou graf toe. Is bietjie oordrewe, dink ek. Niemand gaan dood omdat hy/sy nie jou kornea kan kry nie. Nier en hart en long is ´n ander saak.
Maar hulle oes is erg skraal. Die grootste gedeelte van die karkas word gemors deur verbranding of deur dit in ´n houtboks te stop en te begrawe vir die wurms om te vreet.
Dink nou net aan die vermorsing. Een volwasse mens se karkas kan, na oesting, nog steeds een honger kind in Afrika vir ten minste een maand van kos voorsien. Groot, vet mense gaan dood aan hart aanvalle. Byvoorbeeld, iemand soos Mike en Mollie, of Mollie en Wors van die onderskeie sitkoms, kan, as hulle dood, ´n hele dorp in Afrika aan die lewe hou vir ´n maand of twee. Vergelyk dit met fiefie, die mopkop huishond wat skaars een maaltyd sal maak vir ´n honger kind.
Die moreel-etiese implikasies van die saak behoort geen probleme op te lewer nie. Ons is bereid om ´n atoombom op ´n stad te gooi en honderde duisende mense, mans vrouens en kinders, uit te wis. Ons het al by geleentheid duisende vliegtuie gestuur om duisende tonne plofstof op stede te gooi en dit plat te vee met die aarde, en in die proses babas, kleuters en tiener kinders by die duisende dood te maak. Hoe kan dit dan ´n probleem wees om reeds dooie mense in steak en tjops op te sny en so duisende mense se lewens te red?
As jy ´n orgaan kan skenk om ´n lewe te red, waarom kan jy nie jou karkas skenk om meer as een lewe te red nie?
Ons is besig om uit spasie te raak waar mense begrawe kan word. Nou los ons sommer die probleem ook op, en daar is geen lugbesoedeling wat verasting normaalweg veroorsaak nie.
Ek glo dat, as ons kan leer om ons emosies opsy te skuif as dit kom by die slag van honde vir die middagmaal, kan ons ook leer om dieselfde te doen as ´n vet Amerikaner of Kanadees of Rus in Somalië as stew of steak op die tafel beland. Niemand sal van jou verwag om jou eie ou Wagter vir die braai na rugby te slag nie, maar ´n rondloper brak uit Hilbrow is ´n ander saak. Net so sal dit nie werk om Ouma of Ouboet oor die kole te braai nie, maar ´n lekker vet tjop van iemand se skoonma uit Engeland behoort niemand in Ethehopië te ontstel nie.
Let wel, ons gaan niemand doodmaak om sy vleis geurig en sag op die tafel te kry nie, nee, ons gebruik net lywe wat aan natuurlike oorsake, of weens ongelukke beskikbaar raak.
Dit lyk vir my hoe meer “verlig” ons word, hoe donkerder word dit daar buite.
Kots ek amper nou eendag toe ek sien hoe ´n jong seun die bloed van´n bok wat hy pas geskiet het uit dieselfde bok se horing staan en drink. As ons mense genoeg breinspoel sal hulle die bloed van ´n medemens ewe maklik drink.
Kos vir honger kinders in Afrika
Posted in Louwie | Tagged atoombom, braai, Hondevleis, Hongersnood | 18 Kommentaar
op Mei 18, 2012 at 6:16 vm ButterNut
Die issues daarom is genoeg om my dom blonde koppietjie te laat *woer!!* soos hy dink.
Nope, not going to work. Ek word dan maar eerder ‘n vegetariër.
op Mei 18, 2012 at 8:01 vm demoerin
Each to their own seg ek…en as ek moet, ter wille van oorlewing – sal ek seker ‘n mens eet.
op Mei 18, 2012 at 10:33 vm Joh
Is nie net die vettes wat handige aangewend kan word nie: skrale Oom Jaap sal goeie biltong maak wat laaank biekie vir biekie gekou kan word om hongerpyne te still.
Ek hou maar by wortel en kool, dankie.
op Mei 18, 2012 at 11:05 vm Hannelie
O jinne laas wat ek gekyk het kan mens al tiepe siektes kry van mens vleis af. Nee gee my n boontjie enige tyd. Maar dit bring die vraag as die Koreaners honger is hoekom nie soya eet nie hoekom die honde kind. Ek is ongelukig een van daardie groen mense wat sal opstaan vir die honde kinders. Vir die mensdom nie so veel nie. Gooi maar daai bommiekie.
op Mei 18, 2012 at 12:32 nm Son
Nee o bliksem, dis net plein GROSS!!! Ek stem saam met ButterNut, dan eet ek eerder gras 😈
op Mei 18, 2012 at 3:53 nm Bertus!
Jy kan anyway wurms voer as jy begrawe word en hulle het ook kos nodig.
op Mei 18, 2012 at 7:11 nm Louwie
Butternut daai issues is juis die punt. Die hondevreters wil dat ons ontslae raak van die sentiment en emosies oor honde. Hulle wil dat ons `n hond sien as net nog `n eetbare kommoditeit soos bees en skaap en wild en parras en hase.
My punt is, as ons dit kan doen oor honde, kan ons dit net sowel doen met Ouma en wie ook al.
op Mei 18, 2012 at 7:17 nm Louwie
DM, lekker ingelê in `n blik met sous, of soos vartjops oor die kole. Te lekker 😀
Nee, ek dink nie eers ter wille van oorlewing nie. Ook nie eers as sy `n seksie, sappige blond is nie.
Laat my dink aan die werf**tr wat eendag in Rio vir my gesê het ek moet saam met hom gaan, hy het `n plek gekry waar daar sulke sappige jong seuns beskikbaar is 😥
op Mei 18, 2012 at 7:19 nm Louwie
Joh, ek dink ook nie die kool is die sous werd nie. Nie met `n hond daar in nie dankie 😀
op Mei 18, 2012 at 7:23 nm Louwie
H, nee mens kry meer siektes van honde eet af as van mensvleis. Goedgaar mensvleis behoort heel veilig te wees.
“Gooi die bommetjies” jy is erg sinies kind. Maar met meer as 7 biljoen van ons en `n planeet wat uitmekaar val …. gooi maar!
op Mei 18, 2012 at 7:27 nm Louwie
Ek stem Son. Het nog nooit `n dringende behoefte daaraan gehad om `n byt aan ou Wagter te gaan vat nie.
Ek kry nie eers daardie seekos slaai geëet met al daai goeters daarin wat so vir my kyk nie.
op Mei 18, 2012 at 7:30 nm Louwie
Bertus, my voorstel is dat net “gesonde” mense wat per ongeluk dood op die tafel moet beland. Die siekes en krankes gaan steeds vir die wurms. Hulle sal dus nie honger ly nie 😀
op Mei 19, 2012 at 11:49 vm boerinballingskap
😳 Sallie werie.
op Mei 19, 2012 at 7:01 nm rondomtaliedraai
Ek sal maar honger gaan slaap! Ek is bly ek het jou raakgelees
op Mei 19, 2012 at 8:13 nm Louwie
Jy is reeds vergewe Boer. Die Groot Boek (dink ek) sê mos “Beproef alle dinge ….” en doen die wat lekker was, weer net om seker te maak 😀
op Mei 19, 2012 at 8:14 nm Louwie
Rondomtalie, solank daar wortels is hoef ons nie honger te bly nie.
Kom kuier gerus weer hier.
op Mei 22, 2012 at 10:40 vm Marli
Daar is n` siekte genaamd Kuru wat mens kry as jy mensvleis eet as gevolg van goed genaamd prions wat in veral mensse se breins rondhang. Basically is dit mal-koei siekte n` – fatal neurodegenerative prion protein (PrP) disease. So nee dankie, geen mensvleis op my spyskaart nie!
op Mei 22, 2012 at 8:55 nm Louwie
Marli, die ouens wat nog enige ding se breins eet is so ver agter, dit sal nie skade doen as hulle van die map verdwyn nie. Noem dit natuurlike seleksie. Hulle selekteer `n sappige deel van die karkas, en die die natuur haal hulle uit 😀
Dink net aan die opwinding; jy kan jou eie vleis vir die pot gaan jag met jou pyl en boog 😯